Diari Oficial de la Generalitat Valenciana


Sumari del DOGV 5178, del 17-01-2006 (2005/14307)

ACORD de 15 de novembre de 2005, de la Comissió Territorial d'Urbanisme de València relatiu a la modificació de les Normes subsidiàries (redistribució sòl urbà) del municipi de Domeño.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14387


Data del document
:   15-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Domeño
    * pla d'urbanisme

ACORD de 15 de novembre de 2005, de la Comissió Territorial d'Urbanisme de València relatiu a la modificació de les Normes subsidiàries (redistribució sòl urbà) del municipi de Domeño. [2005/X14399]  
En relació amb l'expedient remés per l'Ajuntament de Domeño referit a la modificació de les normes subsidiàries (redistribució sòl urbà) d'aquest municipi, es ressalten els antecedents i fonaments jurídics següents:  
Antecedents  
U. El projecte es va sotmetre a informació pública mitjançant un acord del Ple de l'Ajuntament en sessió realitzada el dia 24 de febrer de 2005. Una vegada transcorregut el corresponent període d'exposició pública (DOGV núm. 4979, de data 30 de març de 2005 i anunci en el diari Levante de 26 de febrer de 2005) sense presentar-se cap al·legació, sobre la modificació va recaure acord plenari d'aprovació provisional en data 23 de maig de 2005.  
Dos. El projecte consta de memòria informativa, memòria justificativa i plànols.  
Tres. L'objecte de la modificació és canviar l'ús d'una parcel·la de 3.190,00 m² de sòl urbà residencial intensiu, passant a habitatges de protecció oficial, to redistribuint l'edificabilitat i creant un EL de 670,00 m², computable com a xarxa viària.  
Quatre. Durant la tramitació de l'expedient s'han sol·licitat informes a la Direcció General d'Habitatge de la Conselleria de Territori i Habitatge i a l'Institut Valencià d'Habitatge.  
Fins avui no s'ha rebut cap informe.  
Cinc. Domeño disposa de normes subsidiàries aprovades definitivament per la Comissió Territorial d'Urbanisme en data 27 de setembre de 1994.  
Sis. La comissió informativa de la Comissió Territorial d'Urbanisme de València, en sessió realitzada el 8 de novembre de 2005, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).  
Segon. La documentació està completa, a l'efecte del compliment del que preceptua l'article 27 de la LRAU.  
Tercer. La proposta de modificació de les normes subsidiàries que es presenta afecta una superfície total de 3.190 m² rectangular i paral·lela a la rambla de la Castellana conformada, segons el planejament vigent, per dues parcel·les rectangulars separades per un vial. Aquest vial no té continuïtat, ja que és perpendicular a la rambla i forma un carrer sense eixida, i no és necessària per a l'accés a cap parcel·la. Amb aquesta modificació es pretén eliminar el vial i crear una zona enjardinada en la zona sud de la parcel·la. No s'incrementa l'aprofitament d'edificabilitat i es canvia l'ús d'habitatges de renda lliure a habitatges de protecció oficial. El resum de les superfícies afectades és el següent:  
PLANEJAMENT VIGENT:  
Parcel·la A: 1.717,76 m²   
Parcel·la B: 1.260,23 m²  
Total: 2.977,99 m²  
Vial: 212,01 m²   
Total: 3.190,00 m²  
PROPOSTA DE MODIFICACIÓ:  
Parcel·la total: 2.520,00 m²  
Espais lliures: 670,00 m²  
Total: 3.190,00 m²  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Per aquesta raó, la Comissió Territorial d'Urbanisme en sessió realitzada el 15 de novembre de 2005, acorda:  
Aprovar definitivament la modificació de les normes subsidiàries (redistribució de sòl urbà) del municipi de Domeño.  
Contra aquest acord, que no posa fi a la via administrativa, es pot interposar recurs d'alçada davane la secretària autonòmica de Territori i Medi Ambient, segons disposen l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si escau, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que s'estime oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven d'aquesta, d'acord amb l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2005.. El secretari de la Comissió Territorial d'Urbanisme: Alvaro Aleixandre Ortí.